ms hbs_lat ms en ms de fr ms nds en id ms ms ms ms ms id id id id id ms ms id ms ms id id ms ms id ms ms id ms id ms ms id ms ms id ms ms id
eMAKLUM - Jabatan Akauntan Negara Malaysia
Tempoh Maklumat Notifikasi Pembayaran Disimpan
1. Apakah sistem eMaklum ?
Sistem yang menghantar notifikasi status invois dan bayaran kepada penerima bayaran iaitu kategori pembekal dan individu (termasuk penjawat awam).
2. Siapakah pengguna eMaklum ?
Semua individu dan pembekal yang berurusan dengan Kerajaan (meliputi skop BEKALAN, PERKHIDMATAN dan KERJA).
3. Adakah perlu untuk mendaftar dengan eMaklum ?
eMaklum tidak memerlukan sebarang pendaftaran sama ada dari pembekal atau individu.
1. Bagaimana untuk membuat semakan/carian dokumen pembayaran?
Sila masukkan Nombor.Kad Pengenalan (individu)/ Nombor Pendaftaran Syarikat (pembekal) di medan pertama, dan masukkan Nombor Akaun atau Nombor Invois atau Nombor Rujukan Bayaran di medan kedua.
Nota : Penggunaan Nombor invois hanya terpakai kepada pembekal sahaja untuk tujuan semakan/carian selain  bayaran melalui Electronci Fund Transfer (EFT) iaitu bayaran melalui cek/draf bank/pindahan wang (Telegraphic Transfer).
3. Apakah status notifikasi bagi Bayaran ?
Terdapat 5 jenis notifikasi bayaran iaitu:
Dihantar ke bank = maklumat bayaran EFT telah dihantar ke bank;
Diterima oleh bank = maklumat bayaran EFT telah berjaya diterima oleh pihak bank dan proses bayaran mengambil masa selewat-lewatnya 3 hari waktu bekerja.;
Gagal Diproses bank = maklumat bayaran EFT gagal diproses oleh bank; dan
Dikeluarkan =status bayaran bagi non-EFT iaitu cek/draf bank/pindahan wang (Telegraphic Transfer).
Dibatalkan = maklumat invois telah dibatalkan
Walau bagaimanapun, penerima tidak semestinya menerima kelima-lima jenis notifikasi tersebut kerana bergantung kepada pemprosesan dan maklumat bayaran penerima.
1. Adakah notifikasi status invois dan bayaran dihantar kepada pembekal atau individu ?
Notifikasi status invois dan bayaran kepada penerima bayaran akan dihantar kepada emel penerima seperti yang terkandung di dalam maklumat invois.
1. Berapa lama tempoh pemprosesan diambil untuk mengetahui status bayaran ?
Rekod pembayaran mengambil masa dalam tempoh empat (4) hari dari tarikh terima dokumen lengkap sebelum status bayaran dipaparkan di sistem eMAKLUM.
2. Mengapa pengguna eMAKLUM tidak dapat mencetak maklumat bayaran ?
Fungsi pop-up di browser (Chrome/Internet Explorer/Firefox) telah dimatikan (blocked). Pengguna perlu membenarkan fungsi pop-up (sila rujuk Settings di browser masing-masing) bagi mencetak maklumat bayaran tersebut.
1. Apakah maklumat yang perlu dikemukakan ketika membuat aduan ?
Sila kemukakan nama syarikat, no pendaftaran syarikat, alamat, no telefon dan nama pusat pembayar atau nama Kementerian atau Jabatan yang anda berurusniaga, seterusnya keterangan aduan.
1. Berapa lamakah tempoh maklumat notifikasi pembayaran disimpan pada sistem eMaklum?
Mulai 30 Julai 2021, Sistem eMaklum hanya menyimpan maklumat notifikasi pembayaran bagi tempoh 18 bulan terkini sahaja. Selepas daripada tempoh tersebut, maklumat akan dikeluarkan secara automatik daripada sistem.
Adalah menjadi tanggungjawab tuan/puan untuk memuat turun maklumat tersebut ke dalam hard disk atau pendrive untuk kegunaan tuan/puan pada masa hadapan.
Hak Cipta Terpelihara2022 © Jabatan Akauntan Negara Malaysia. Versi 1.1.0.3
Dasar Privasi| Dasar Keselamatan| Terma Perkhidmatan| Penafian
Paparan terbaik menggunakan pelayan Internet Explorer 10.0 dan ke atas, Mozilla Firefox 3.0 dan ke atas dan juga Google Chrome dengan resolusi 1280 X 800 dan ke atas.